สวัสดีค่ะ,ตั้งแต่อายุ 30 ถึงตอนนี้ 33 ปี ประจำเดือนมักจะมายาวนานค่ะ 6-14 วัน แล้วแต่เดือน ซึ่งก่อนหน้านี้ก็ 4-5 วันปกติ, รอบเดือนก็ดูปกติที่ 29-30 วัน, ไม่มีอาการปวดท้องใดๆ, สีของประจำเดือนก็แดงปกติ, ปริมาณมากบ้าง น้อยบ้าง, รู้สึกผิดปกติที่มายาวนานเหลือเกินเคยไปปรึกษาแพทย์ บอกว่า ถ้ามาแบบนี้ตลอดก็ถือว่าปกติ +พร้อมกับตรวจภายใน ตรวจคลำกดเช็ค ก็ว่าปกติค่ะ ไม่มีก้อนเนื้ออะไร แต่ถ้าอยากตรวจละเอียดกว่านี้ ก็คือต้องขูดมดลูกไปตรวจคำถามคือ อาการตามด้านบน ควรเป็นที่น่ากังวลมั้ยค่ะ ควรจะไปขูดมดลูกตรวจไหม หรือควรตรวจอะไรเพิ่มเติมมั้ยค่ะขอบมากค่ะ
สวัสดีค่ะ เลือดออกผิดปกติมากทางช่องคลอดอาจเกิดจาก-เนื้องอกมดลูก ปากมดลูก หรือรังไข่-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วยในกรณีนี้แนะนำควรพบแพทย์เพื่อตรวจซ้ำอีกครั้ง เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไข หากประจำเดือนก็ยังมามากผิดปกติอยู่ และแพทย์แจ้งว่ามีความจำเป็นต้องขูดมดลูกก็ควรตรวจเพื่อให้ได้การวินิจฉัยที่แน่นอนค่ะ การอัลตราซาวน์หน้าท้องก็อาจจะพอช่วยบอกได้ว่ามีก้อนเนื้องอกที่ผิดปกติในมดลูกหรือไม่การดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์